Sawise masrahake tahta kerajaan marang salah sati anake, Kaushika lunga menyang gunung Himalaya lan nindakake tapa muja Dewa Siwa. Sawise Siwa teka amarga gelem nampa tapane Kaushika, Kaushika njaluk supaya dhèwèké éntuk gegaman sekti. Siwa nuruti panjaluke mau lan menehi gegaman sakti marang Kaushika. Kanthi gegaman sekti mau, Kaushika teka manèh ing asrama Resi Wasista. Sawise ngarahake sekabehing gegaman kang ditampa lumantar tapa, Kaushika durung bisa naklukake Wasista amarga mung nganggo sawijining tongkat kang jenenge Brahmadanda, Wasista bisa nglumpuhake kabèh gegaman sektine Kaushika kalebu Brahmastra kang dianggep minangka gegaman paling sekti manawa kanggo mateni wong ing Mitologi Hindu. Amarga ngrasa yèn anugerah kang diwenehi Dewa Siwa siya-siya, Kaushika jaluk pamit lan ninggalake asrama Wasista kanthi rasa wirang.